**Αθήνα:** 07.04.2020

**Αρ. Πρωτ.:** 494

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Παγκόσμια Ημέρα Υγείας 2020 #World\_Health\_Day\_2020**

Καθώς ο αριθμός των επιβεβαιωμένων κρουσμάτων COVID-19 παγκοσμίως υπερβαίνει το ένα εκατομμύριο, είναι πλέον περισσότερο σημαντικό από ποτέ να ενισχύσουμε την παγκόσμια κοινότητα των ατόμων με αναπηρία και χρόνιες παθήσεις και μη, καθώς και να υποστηρίξουμε ο ένας τον άλλον για να διασφαλίσουμε την ταχεία ικανοποίηση των αναγκών όλων. Η φετινή #WorldHealthDay αφιερώνεται από τον Παγκόσμιο Οργανισμό Υγείας στο θέμα των νοσοκόμων και των μαιών, πολλοί από τους οποίους μαζί με άλλους εργαζόμενους στον τομέα της υγείας βρίσκονται στην πρώτη γραμμή της απάντησης του COVID19. Ο ΠΟΥ μάς υπενθυμίζει ότι οι νοσηλευτές και οι άλλοι εργαζόμενοι στον τομέα της υγείας παρέχουν υψηλής ποιότητας περίθαλψη και φροντίδα, καθοδηγούν το δημόσιο διάλογο για την αντιμετώπιση φόβων και αποριών και συλλέγουν δεδομένα για κλινικές μελέτες.

Πολύ απλά, χωρίς τους νοσηλευτές δε θα υπήρχε απάντηση για την πανδημία του κορονοϊού.

Ως ΕΣΑμεΑ συντασσόμαστε πλήρως με την Πρόεδρο της Δημοκρατίας Κατερίνα Σακελλαροπούλου: «Αφιερώνουμε την Παγκόσμια Ημέρα Υγείας στις Ελληνίδες και στους Έλληνες επιστήμονες, ερευνητές, γιατρούς, νοσηλευτές και τραυματιοφορείς που δίνουν τη μάχη κατά του κορονοϊού εντός και εκτός Ελλάδας. Νιώθουμε υπερήφανοι και τους ευχαριστούμε».

Εκφράζουμε το σεβασμό μας και την ευγνωμοσύνη μας στο ιατρικό και νοσηλευτικό προσωπικό της χώρας που δίνει καθημερινά μάχη στην πρώτη γραμμή, και συμπαρατασσόμαστε με τις σημερινές κινητοποιήσεις των υγειονομικών σε όλη τη χώρα. Η Πολιτεία οφείλει να στηρίξει το ΕΣΥ στο σύνολό τόσο κατά τη διάρκεια της παρούσας κρίσης όσο και μετά τη λήξη της.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |